Folketing
2006-06-01

Jamen det er jo fru Marianne Jelved og fru Marianne Jelveds parti, der i et betænkningsbidrag med fine ord siger, at man bakker op om NATO’s og FN’s aktiviteter i Irak. Det står der i betænkningsbidraget, og det er derfor, jeg spørger til, når man siger det med fine ord i et betænkningsbidrag, hvorfor man så vil ikke være med til at tage det ansvar, der ligger i, at man er med til at bakke op om den fremragende indsats, soldaterne gør i Irak, og som vi dermed kunne være med til at fuldføre sammen med vores koalitionspartnere, i stedet for at gå ud fra, at danske soldater sådan kan operere lidt for sig selv med noget genopbygning uden at tage det fælles ansvar sammen med den fælles FN-koalition. (Kort bemærkning).